**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**140/2017. (VI.01.) Kt. számú**

**határozata**

**Közművelődési érdekeltségnövelő támogatás igényléséről**

Tiszavasvári Város Önkormányzata Képviselő-testülete

1. pályázatot nyújt be a Közművelődési érdekeltségnövelő támogatás igénylésére. A megvalósító intézmény az Egyesített Közművelődési Intézmény és Könyvtár (4440 Tiszavasvári, Szabadság tér 1.).
2. a 2017. évi költségvetési rendeletben a céltartalékok között szereplő 200.000 Ft-ot – az intézmény jóváhagyott költségvetésén felül - önerőként biztosít a pályázathoz.
3. a pályázaton 1.396.471 Ft támogatást igényel.
4. kötelezettséget vállal arra, hogy nyertesség esetén, a pályázaton elnyert és az önkormányzat által felajánlott összeget az Egyesített Közművelődési Intézmény és Könyvtár rendelkezésére bocsátja.
5. felkéri a város Polgármesterét, hogy gondoskodjon a pályázat benyújtásáról és az esetleges hiánypótlás határidőn belül történő teljesítéséről.

**Határidő:** azonnal **Felelős:** Dr. Fülöp Erik polgármester

**Dr. Fülöp Erik Badics Ildikó**

**polgármester jegyző**